sasicodes/solvari-1 huggingface dataset:
அழித்தொழிப்பவனே உனக்கு ஜயோ கேடு நீ இன்னும் அழித்தொழிக்கப்படவில்லையே நம்பிக்கைத் துரோகியே உனக்கு எவரும் துரோகம் செய்யவில்லையா நீ அழித்தொழிப்பதை முடித்ததும் நீயும் அழிந்தொழிவாய் நீ நம்பிக்கைத் துரோகம் செய்தவுடன் உனக்கும் துரோகம் செய்வார்கள்.
நெடுஞ்சாலைகளில் ஆள் நடமாட்டம் இல்லை வழிப்பயணிகள் கடந்து செல்வதும் இல்லை உடன்படிக்கை முறிக்கப்படுகின்றது ஒப்பந்தம் மீறப்படுகின்றது மனிதருக்கு மரியாதையே கிடையாது.
நாடு புலம்பியழுது சோர்ந்து போகின்றது லெபனோன் வெட்கி நாணித் தளர்ச்சியடைகின்றது சாரோன் பாலைநிலம்போல் ஆகின்றது பாசானும் கர்மேலும் இலையுதிர்க்கின்றன.
ஆண்டவர் கூறுகின்றார் இப்பொழுது நான் எழுந்தருள்வேன் இப்பொழுது என்னை உயர்த்திக் கொள்வேன் இப்பொழுது என்னை மாட்சிமைப் படுத்துவேன்.
அவர்களே உன்னதங்களில் வாழ்வர் கற்பாறைக் கோட்டைகள் அவர்களது காவல்அரண் ஆகும் அவர்களுக்கு உணவு வழங்கப்படும் தண்ணீர் தரப்படுவதும் உறுதி.
நம் விழாக்களின் நகரான சீயோனைப் பார் அமைதியின் இல்லமாகவும் பெயர்க்கப்படாத முளைகளும் அறுபடாத கயிறுகளும் கொண்ட அசைக்க முடியாத கூடாரமாகவும் எருசலேம் இருப்பதை உங்கள் கண்கள் காணும்.
ஏனெனில் அங்கே ஆண்டவர் நமக்கெனத் தம் மாட்சியை விளங்கச் செய்வார் அது அகன்ற ஆறுகளையும் விரிந்த நீரோடைகளையும் உடைய இடம் போன்றது துடுப்புப் படகு அங்குப் போவதில்லை மாபெரும் கப்பல் கடந்து வருவதும் இல்லை.
ஆண்டவரே நமக்கு நீதித் தலைவர் ஆண்டவரே நமக்கு நியமம் வழங்குபவர் ஆண்டவரே நமக்கு வேந்தர் அவரே நமக்கு மீட்பு அளிப்பவர்.
உங்கள் வடக்கயிறுகள் தளர்ந்து தொங்கும் அவற்றால் பாய் மரத்தை நிலையாய்ப் பிடிக்க இயலாது பாய் விரிக்கவும் முடியாது அப்பொழுது திரளான கொள்ளைப் பொருள் பங்கிடப்படும் முடவரும் கொள்ளைப் பொருளைச் சூறையாடுவர்.
வேற்றினத்தாரே நெருங்கி வந்து செவிகொடுங்கள் மக்களினங்களே கவனித்துக் கேளுங்கள் மண்ணுலகும் அதில் வாழ்வன யாவும் கேட்கட்டும் வையகமும் அதில் தோன்றுவன யாவும் செவிகொடுக்கட்டும்.
வேற்றினத்தார் அனைவர் மேலும் ஆண்டவர் சீற்றம் அடைந்துள்ளார் அவர்களின் படைத்திரள் முழுவதற்கும் எதிராக வெஞ்சினம் கொண்டுள்ளார் அவர்களை அவர் அடியோடு அழிப்பார் அவர்களைப் படுகொலைக்கு உள்ளாக்குவார்.
அவர்களில் வாளுக்கு இரையானோர் பக்கியெறிப்படுவர் அவர்களின் பிணங்கள் துர்நாற்றமடிக்கும் அவர்களின் இரத்தம் மலைகளில் வழிந்஠தோடும்.
விண்ணுலகின் படைத்திரள் அனைத்தும் உருகிப்போகும் வானின் வெளி ஏட்டுச் சுருளெனச் சுருட்டப்படும் திராட்சை இலை உதிர்வதுபோலும் அத்தி இலை வீழ்வதுபோலும் வான் படைகள் அனைத்தும் உதிர்ந்து விடும்.
ஆண்டவரது வாள் வானில் வெளியேறக் குடித்துள்ளது இதோ ஏதோமின் மேலும் அழிவுக்கென ஒதுக்கப்பட்ட மக்களினத்தின் மேலும் தண்டனைத் தீர்ப்புக்காக அது இறங்கப்போகிறது.
அவரது வாளில் செம்மறிக்குட்டி வெள்ளாடு ஆகியவற்றின்஥ இரத்தக் கறை படிந்துள்ளது அதில் கிடாய்களின் சிறுநீரகக் கொழுப்பு படிந்துள்ளது ஏனெனில் பொட்சராவில் ஆண்டவருக்குப் பலி கொடுக்கப்படும் ஏதோம் நாட்டில் படுகொலை நடக்கும்.
அவர்களின் காட்டெருதுகள் செத்துவிழும் எருதுகளுடன் காளைகளும் மடியும் அவர்களின் நாடு இரத்தத்தை வெறியேறக் குடிக்கும் தரைப்புழுதி கொழுப்பால் மூடப்படும்.
இரவும் பகலும் அது அணையாமல் எரியும் அதன் புகை என்றென்றும் எழும்பிக் கொண்டிருக்கும் தலைமுறை தோறும் நாடு பாழடைந்து கிடக்கும் எவருமே அதன் வழியாய் ஒருபோதும் பயணம் செய்஠யார்.
கூகையும் சாக்குருவியும் அதைச் சொந்தமாக்கிக்கொள்ளும் ஆந்தையும் கருங்காகமும் அங்கே தங்கியிருக்கும் ஆண்டவர் மல்பிடித்து அதை உருக்குலையச் செய்வார் அவர் பக்குமல் பிடித்து அதைப் பாழடையச் செய்வார்.
அதன் கோட்டைகள்மேல் முட்புதர்களும் அதன் அரண்கள்மேல் காஞ்சொறிப் பூண்டுகளும் நெருஞ்சிகளும் ஓங்கி வளரும் அது குள்ள நரிகளின் குடியிருப்பாக மாறும் ஆந்தைகளின் வாழ்விடம் ஆகும்.
காட்டு விலங்குகள் கழுதைப் புலிகளுடன் சேர்ந்து திரியும் காட்டாடுகள் ஒன்றையொன்று கத்தி அழைக்கும் கூளி அங்கே தங்கித் தான் இளைப்பாறுவதற்கென இடத்தைக் கண்டுபிடிக்கும்.
ஆந்தை அங்கே கூடுகட்டி முட்டை இட்டுக் குஞ்சுகள் பொரித்து தன் நிழலில் அவற்றைச் சேர்த்து வளர்க்கும் பருந்துகளும் சோடி சோடியாய்ச் சேர்ந்துவரும்.
ஆண்டவரின் ஏட்டுச் சுருளை ஆய்ந்து படியுங்கள் எதுவுமே தனித்துவிடப்படுவதில்லை துணையின்றி எதுவும் இருப்பதில்லை ஏனெனில் ஆண்டவரின் வாய் மொழிந்த கட்டளை இது.
அவரே அவர்களுக்கென்று சீட்டுப் போட்டார் அவர்தம் கை மல் பிடித்து நாட்டை அவர்களுக்குப் பகிர்ந்து கொடுத்தது அவர்கள் அதை என்றுமுள உரிமைச் சொத்தாக்கிக் கொள்வர் தலைமுறைதோறும் அதில் தங்கி வாழ்வர்.
அது வளமாய்ப் பூத்துக் குலுங்கி மகிழ்ந்து பாடிக் களிப்படையும் லெபனோனின் எழில் அதற்கு அளிக்கப்படும் கர்மேல் சாரோனின் மேன்மை அதில் ஒளிரும் ஆண்டவர் மாட்சியையும் நம் கடவுளின் பெருமையையும் அவர்கள் காண்பார்கள்.
உள்ளத்தில் உறுதியற்றவர்களை நோக்கி திடன் கொள்ளுங்கள் அஞ்சாதிருங்கள் இதோ உங்கள் கடவுள் பழிதீர்க்க வருவார் அநீதிக்குப் பழிவாங்கும் கடவுளாக வந்து உங்களை விடுவிப்பார்.
அப்பொழுது காழனமுற்றோர் மான்போல் துள்ளிக்குதிப்பர் வாய்பேசாதோர் மகிழ்ந்து பாடுவர் பாலைநிலத்தில் நீரூற்றுகள் பீறிட்டு எழும் வறண்ட நிலத்தில் நீரோடைகள்஠ பாய்ந்தோடும்.
கனல் கக்கும் மணல்பரப்பு நீர்த் தடாகம் ஆகும் தாகமுற்ற தரை நீரூற்றுகளால் நிறைந்திருக்கும் குள்ளநரி தங்கும் வளைகள்எங்கும் கோரையும் நாணலும் முளைத்து நிற்கும்.
ஆண்டவரால் விடுவிக்கப்பட்டோ ர் திரும்பி வருவர் மகிழ்ந்து பாடிக் கொண்டே சீயோனுக்கு வருவர் அவர்கள் முகம் என்றுமுள மகிழ்ச்சியால் மலர்ந்திருக்கும் அவர்கள் மகிழ்ச்சியும் பூரிப்பும் அடைவார்கள் துன்பமும் துயரமும் பறந்தோடும்.
எசேக்கியா அரசனது ஆட்சியின் பதினான்காம் ஆண்டில் அசீரியாவின் மன்னன் சனகெரிபு அரண்சூழ்ந்த யூதா நகர்கள் அனைத்திற்கும் எதிராகப் படையெடுத்து வந்து அவற்றைக் கைப்பற்றினான்.
பின்பு அசீரிய மன்னன் இலாக்கிசிலிருந்து இரப்஠சாக்கே என்பவனைப் பெரும்படையுடன் எருசலேமுக்கு எசேக்கியா அரசனிடம் அனுப்பி வைத்தான்.
அப்பொழுது அவனிடம் யூதாவைச் சார்ந்த அரண்மனை மேற்பார்வையாளரும் இல்க்கியாவின் மகனுமான எலியாக்கிம் எழுத்தரான செபுனா பதிவாளரும் ஆசாபின் மகனுமான யோவாகு ஆகியோர் புறப்பட்டுச் சென்றனர்.
இரப்சாக்கே அவர்களை நோக்கி எசேக்கியாவிடம் நீங்கள் சொல்ல வேண்டியது மாவேந்தர் அசீரிய மன்னர் கூறுவது இதுவே யாரை நம்பி நீ இப்படிச் செய்கிறாய்?
இதோ முறிந்த நாணற்கோல் போன்ற எகிப்தின்மீது நீ நம்பிக்கை வைத்துள்ளாய் ஒருவன் அதை ஊன்றுகோலாகக் கொண்டால் அது அவன் கைக்குள் ஊடுருவிச் சென்று காயப்படுத்தும் எகிப்து அரசன் பார்வோனும் தன்னை நம்பிய யாவர்க்கும் இப்படியே இருப்பான்.
அல்லது எங்கள் கடவுளாகிய ஆண்டவர்மீது நம்பிக்கையை வைத்துள்ளோம் என்று நீங்கள் என்னிடம் சொல்வீர்களானால் அக்கடவுளின் வழிபாட்டு மேடைகளையும் பலி பீடங்களையும் இடித்தெறிந்தவன் எசேக்கியா அல்லவா?
எலியாக்கிம் செபுனா யோவாகு ஆகியோர் இரப்சாக்கேயை நோக்கி உம் பணியாளர்களான எங்களோடு தயைகூர்ந்து அரமேய மொழியில் பேசும் நாங்கள்புரிந்து கொள்வோம்.
உங்களுடன் தங்கள் மலத்தைத் தின்று தங்கள் சிறு நீரைக் குடிக்கப் போகிறவர்களாகிய சுவர்மேல் அமர்ந்திருக்கின்ற இந்த ஆள்களிடம் அறிவிப்பதற்கன்றோ என்னை அனுப்பியுள்ளார் என்றான்.
ஆண்டவர் நம்மை விடுவிப்பது உறுதி இந்நகர் அசீரிய மன்னன் கையில் ஒப்படைக்கப்படாது என்று சொல்லி ஆண்டவர் மேல் நம்பிக்கை கொள்ளுமாறு உங்களை அவன் பண்டுவான் அதற்கு இடம் கொடாதீர்கள்.
ஏனெனில் அசீரிய அரசர் கூறுகிறார் என்னுடன் சமாதானம் செய்து கொள்ளுங்கள் என்னிடம் சரணடையுங்கள் அப்போது உங்களில் ஒவ்வொருவனும் தன் திராட்சைத் தோட்டக் கனியையும் அத்தி மரப் பழத்தையும் உண்பான் தன் கிணற்றிலிருந்து நீரைப் பருகுவான்.
நான் வந்து உங்கள் நாட்டைப் போன்ற நாட்டிற்கு தானியமும் திராட்சை இரசமும் மிகுதியாகக் கிடைப்பதும் உணவுப் பொருளும் திராட்சைத் தோட்டங்களும் ஏராளமாய் உள்ளதுமான நாட்டிற்கு உங்களைக் கூட்டிச் செல்லும்வரை இது நடக்கும்.
அரண்மனை மேற்பார்வையாளரும் இல்க்கியாவின் மகனுமான எலியாக்கிம் எழுத்தரான செபுனா பதிவாளரும் ஆசாபின் மகனுமான யோவாகு ஆகியோர் ஆடைகளைக் கிழித்துக் கொண்டு எசேக்கியாவிடம் வந்து இரப்சாக்கே சொல்லியவற்றை அவரிடம் அறிவித்தனர்.
எசேக்கியா அரசர் அதைக் கேட்டவுடன் தம் ஆடைகளைக் கிழித்துக்கொண்டு சாக்கு உடையால் தம்மை மூடிக்கொண்டு ஆண்டவரின் இல்லம் சென்றார்.
அவர் அரண்மனை மேற்பார்வையாளர் எலியாக்கிமையும் எழுத்தர் செபுனாவையும் குருக்களுள் முதியோரையும் சாக்கு உடை போர்த்தியவர்களாய் ஆமோட்சின் மகன் எசாயா இறைவாக்கினரிடம் அனுப்பி வைத்தார்.
அவர்கள் அவரிடம் எசேக்கியா கூறியது இதுவே இந்த நாள் துன்பமும் கண்டனமும் இழி சொல்லும் நிறைந்த நாள் பிள்ளைகளைப் பெற்றெடுக்கும் நேரம் நெருங்கிவிட்டது ஆனால் பெற்றெடுப்பதற்கு ஆற்றல் இல்லை.
தன் தலைவனாகிய அசீரிய மன்னனால் அனுப்பப்பட்ட இரப்சாக்கே உயிராற்றல் நிறை கடவுளை இழித்துரைத்த சொற்களை ஒருவேளை உம் கடவுளாகிய ஆண்டவர் கேட்டிருக்கக் கூடும்.
அவர் அவர்களிடம் கூறியபோது நீங்கள் உங்கள் தலைவரிடம் சொல்ல வேண்டியது இதுவே அசீரிய அரசனின் ஆள்கள் என்னை இழித்துரைத்த சொற்களைக் கேட்டு நீ அஞ்சாதே.
இதோ நான் ஓர் ஆவியை அவனிடம் அனுப்பி அவன் வதந்தி ஒன்றைக் கேட்குமாறு செய்வேன் அவனும் தன் நாட்டிற்குத் திரும்பிச் செல்஠வான் அவன் நாட்டிலேயே அவனை வாளுக்கு இரையாக்குவேன் என்கிறார் ஆண்டவர்.
இதற்கிடையில் அசீரிய மன்னன் இலாக்கிசு நகரைவிட்டுப் புறப்பட்டு லிப்னாவுக்கு எதிராகப் போர் புரிந்து கொண்டிருந்ததை இரப்சாக்கே கேள்விப்பட்டான்.
யூதா அரசர் எசேக்கியாவிற்கு அறிவித்தது நீ நம்பிக்கை வைத்துள்ள உன் கடவுள் எருசலேம் அசீரிய மன்னன் கையில் ஒப்புவிக்கப்படமாட்டாது என்று சொல்லி உன்னை ஏமாற்ற விடாதே.
அசீரிய மன்னர்கள் தாங்கள் முற்றிலும் அழிக்க விரும்பும் நாடுகளுக்குச் செய்த அனைத்தையும் பற்றிக் கேள்விப்பட்டிருப்பாய் நீ மட்டும் தப்பித்துக் கொள்ள முடியுமா?
என் மூதாதையர் அழித்துவிட்ட கோசான் ஆரான் இரட்சேபு மக்களையும் தெலாசாரில் உள்ள ஏதேன் மக்களையும் அந்நாட்டுத் தெய்வங்களால் காப்பாற்ற முடிந்ததா?
இஸ்ரயேலின் கடவுளாகிய படைகளின் ஆண்டவரே கெருபுகள் மேல் வீற்றிருப்பவரே உலகிலுள்ள அனைத்து அரசுகளுக்கும் நீர் ஒருவரே கடவுள் விண்ணுலகையும் மண்ணுலகையும் உருவாக்கியவர் நீரே.
ஆகவே எங்கள் கடவுளாகிய ஆண்டவரே நீர் ஒருவரே ஆண்டவர் என்று உலகின் அரசுகள் அனைத்தும் அறிந்து கொள்ளுமாறு எங்களை அசீரியன் கையினின்று விடுவித்தருளும்.
அப்போது ஆமோட்சின் மகன் எசாயா எசேக்கியாவுக்கு இவ்வாறு சொல்லயனுப்பினார் இஸ்ரயேலின் கடவுளாகிய ஆண்டவர் கூறுவது இதுவே அசீரிய மன்னன் சனகெரிபை முன்னிட்டு நீ என்னை நோக்கி மன்றாடினாய்.
அவனைக் குறித்து ஆண்டவர் சொல்லி வாக்கு இதுவே ஓகன்னி மகள் சீயோன் உன்னை அவமதித்து எள்ளி நகையாடுகிறாள் மகள் எருசலேம் உன் பின்னால் நின்று இகழ்ச்சியுடன் தலையசைக்கிறாள்.
நீ உன் பணியாளர்களைக் கொண்டு என் தலைவரைப் பழித்துரைத்து என் பெரும் தேர்ப்படையுடன் நான் மலை உச்சிகளுக்கும் லெபனோனின் மலைச்சரிவுகளுக்கும் ஏறினேன் வானளாவிய அதன் கேதுரு மரங்களையும் மிகச்சிறந்த தேவதாரு மரங்களையும் வெட்டி வீழ்த்தினேன் கடை எல்லையிலுள்ள அதன் உச்சிக்கும் அடர்த்தியான அதன் காட்டுப் பகுதிக்கும் வந்தேன்.
முற்காலம் தொட்டுத் திட்டமிட்டதை இன்று நான் செயல்படுத்துகிறேன் அதனால்தான் அரண்சூழ் நகர்களை நீ பாழடைந்த மண்மேடுகளாகச் செய்தாய்.
அவற்றில்வாழ் மக்கள் ஆற்றல்குன்றி நடுநடுங்கி நாணிக்குறுகினர் வளருமுன் அனல்காற்றால் கருகிவிடும் வயல்வெளிச் செடிபோன்றும் அறுகம் புல் போன்றும் கூரைமேல் வளர் புல் போன்றும் அவர்கள் ஆயினர்.
எனக்கெதிராய் நீ கொந்தளித்ததும் செருக்குடன் நீ பேசியதும் என் செவிகளுக்கு எட்டியது எனவே உன் மூக்கில் என் வளையத்தையும் உன் வாயில் என் கடிவாளத்தையும் மாட்டுவேன் நீ வந்த வழியே உன்னைத் திருப்பி விடுவேன்.
ஏனெனில் எஞ்சியோர் எருசலேமிலிருந்தும் தப்பிப்தோர் சீயோன் மலையினின்றும் புறப்பட்டு வருவர் படைகளின் ஆண்டவரது பேரார்வமே இதைச் செய்து முடிக்கும்.
ஆதலால் அசீரிய மன்னனை முன்னிட்டு ஆண்டவர் கூறுவது இதுவே அவன் இந்த நகருக்குள் நுழையமாட்டான் ஓர் அம்பும் எய்ய மாட்டான் அவன் கேடயம் தாங்கி நகர்முன் வரத் துணியமாட்டான் அதை முற்றுகையிடவும் மாட்டான்.
ஒருநாள் அவன் நிஸ்ரோக்கு என்னும் தன் தெய்வத்தின் கோவிலில் வழிபாடு செய்து கொண்டிருந்தபோது அதிரமெலக்கு சரேட்சர் என்ற அவன் புதல்வர்கள் வாள்முனையில் அவனைக் கொன்றுவிட்டு அரராத்து நாட்டிற்குத் தப்பியோடினர்.
அந்நாள்களில் எசேக்கியா நோய்வாய்ப்பட்டு சாகும் நிலையில் இருந்தார் ஆமோட்சின் மகனான எசாயா இறைவாக்கினர் அவரைக் காணவந்து அவரை நோக்கி ஆண்டவர் கூறுவது இதுவே நீர் உம் வீட்டுக்காரியத்தை ஒழுங்குபடுத்தும்஠ ஏனெனில் நீர் சாகப்போகிறீர் பிழைக்க மாட்டீர் என்றார்.
ஆண்டவரே நான் உம் திருமுன் உண்மைவழியில் மாசற்ற மனத்துடன் நடந்து வந்ததையும் உம் பார்வைக்கு நலமானவற்றைச் செய்ததையும் நினைந்தருளும் என்று கூறிக் கண்ணீர் சிந்தித்஥஠ தேம்பித் தேம்஠பி அழுதார்.
ஓஎன் வாழ்நாள்களின் நடுவில் இவ்வுலகை விட்டுச் செல்ல வேண்டுமே நான் வாழக்கூடிய எஞ்஠சிய ஆண்டுகளைப் பாதாளத்தின் வாயில்களில் கழிக்க நேருமேஓ என்றேன்.
துணை வேண்டிக் காலைவரை கதறினேன் சிங்கம்போல் அவர் என் எலும்புகள் அனைத்தையும் நொறுக்குகிறார் காலை தொடங்கி இரவுக்குள் நீர் எனக்கு முடிவுகட்டுவீர்.
சிட்டுக்குருவி போலும் நாரை போலும் கூக்குரலிடுகிறேன் மாடப்புறாப்போல் விம்முகிறேன் மேல்நோக்கிப் பார்த்து என் கண்கள் சோர்வடைந்தன என் தலைவரே நான் ஒடுக்கப்படுகிறேன் எனக்குத் துணையாய் இரும்.
இதோ என் கசப்புமிகு அனுபவத்தை நலமாக மாற்றினீர் மனங்கனிந்து அழிவின் குழியிலிருந்து என் உயிரைக் காத்தீர் என் பாவங்கள் அனைத்தையும் உன் முதுகுக்குப் பின்னால் எறிந்து விட்டீர்.
ஆண்டவர் எனக்கு நலமளிக்க மனம்கொண்டார் ஆண்டவரின் இல்லத்தில் எம் புகழ்ப்பாக்களை வாழ்நாளெல்லாம் இசைக்கருவி மீட்டிப் பாடுவோம்.
அக்காலத்தில் பாபிலோன் மன்னன் பலாதானின் மகன் மெரோதாக்கு பலாதான் எசேக்கியா நோய்வாய்ப்பட்டதையும் அவர் குணமடைந்ததையும் கேள்வியுற்று அவரிடம் மடலையும் அன்பளிப்பையும் அனுப்பி வைத்தான்.
இதுபற்றி மகிழ்ந்த எசேக்கியா பதர்க்குத் தம் கருவூல அறை நறுமணப் பொருள்கள் பரிமளத்தைலம் பொன் வெள்ளி ஆகியவற்றையும் தம் படைக்கலன் இருந்த அறை முழுவதையும் தம் கிடங்குகளில் சேமித்து வைக்கப்பட்ட அனைத்தையும் காண்பித்தார்.
என்று அவர் வினவ என் அரண்மனையில் உள்ள அனைத்தையும் பார்த்தார்கள் நான் அவர்களுக்குக் காட்டாத பொருள் எதுவும் என்஥ சேமிப்புக் கிடங்கில் இல்லை என்றார் எசேக்கியா.
இதோ நாள்கள் வருகின்றன அப்போது உம் அரண்மனையில் இருப்பவையும் இந்நாள்வரை உம் மூதாதையர் சேமித்து வைத்திருப்பவையும் பாபிலோனுக்குக் கொண்டு போகப்படும் எதுவும் விடப்படாது என்கிறார் ஆண்டவர்.
தம் ஆட்சிக்காலத்தில் அமைதியும் பாதுகாப்பும் இருக்கும் என்றுணர்ந்த எசேக்கியா எசாயாவை நோக்கி நீர்கூறிய ஆண்டவரின் வாக்கு நல்லதே என்றார்.
எருசலேமிடம் இனிமையாய்ப் பேசி உரத்த குரலில் அவளுக்குச் சொல்லுங்கள் அவள் போராட்டம் நின்றுவிட்டது அவள் குற்றம் மன்னிக்கப்பட்டது அவள் தன் பாவங்கள் அனைத்திற்காகவும் ஆண்டவர் கையில் இருமடங்கு தண்டனை பெற்றுவிட்டாள்.
குரலொளி ஒன்று முழங்குகின்றது பாலைநிலத்தில் ஆண்டவருக்காக வழியை ஆயத்தமாக்குங்கள் பாழ்நிலத்தில் நம் கடவுளுக்காக நெடுஞ்சாலை ஒன்றைச் சீராக்குங்கள்.
ஆயனைப்போல் தம்மந்தையை அவர் மேய்ப்பார் ஆட்டுக்குட்டிகளைத் தம் கையால் ஒன்று சேர்ப்பார் அவற்றைத் தம் தோளில் பக்கிச் சுமப்பார் சினையாடுகளைக் கவனத்துடன் நடத்திச் செல்வார்.
இத்தகைய நேர்ச்சையை நிறைவேற்ற இயலா வறியவயன் உளுத்துப்஠போகா மரத்தைத் தேர்ந்து கொள்கிறான் அசைக்க முடியாச் சிலையொன்றை நிறுவ அவன் கைவினைஞனைத் தேடுகிறான்.
உலகின் விதானத்தின் மீது வீற்றிருப்பவர் அவரே மண்ணில் வாழ்வோர் வெட்டுக்கிளி போல்வர் வான் வெளியைத் திரைச் சீலையென விரித்துக் குடியிருக்கும் கூடாரம்போல் அதை அமைப்பவரும் அவரே.
அவர்கள் நடப்படுகிறார்கள் விதைக்கப்படுகிறா஡கள் ஆனால் அவர்களின் தண்டு நிலத்தில் வேர்விடுவதற்குள் அவர்கள்மேல் அவர் ஊத அவர்கள் வாடிவதங்குகின்றனர்.
ஆண்டவரே என்றுமுள கடவுள் அவரே விண்ணுலகின் எல்லைகளைப் படைத்தவர் அவர் சோர்ந்து போகார் களைப்படையார் அவரது அறிவை ஆய்ந்தறிய இயலாது.
கைவினைஞர் பொற்கொல்லருக்கு ஊக்கமூட்஠டுகின்றார் சுத்தியலால் தட்டுபவர் சம்மட்டியால் அடிப்பவரிடம் பற்றவைப்பதுபற்றி நன்று என்று சொல்லி உற்சாகப்படுத்துகின்றார் அசையாதபடி ஆணிகளால் அதை இறுக்குகின்றார்.
உலகின் எல்லைகளினின்று உன்னை அழைத்து வந்தேன் தொலைநாடுகளினின்று உன்னை அழைத்தேன் நீ என் அடியவன் நான் உன்னைத் தெரிந்தெடுத்தேன் உன்னை நான் தள்ளிவிடவில்லை என்று சொன்னேன்.
அஞ்சாதே நான் உன்னுடன் இருக்கிறேன் கலங்காதே நான் உன் கடவுள் நான் உனக்கு வலிமை அளிப்பேன் உதவி செய்வேன் என் நீதியின் வலக்கரத்தால் உன்னைத் தாங்குவேன்.
உன்னை எதிர்த்துப் போராடியோரை நீ தேடுவாய் ஆனால் அவர்களைக் கண்டுபிடிக்க மாட்டாய் உன்னை எதிர்த்துப் போரிட்டோ ர் ஒழிந்து போவர்.
ஏனெனில் நானே உன் கடவுளாகிய ஆண்டவர் உன் வலக்கையைப் பற்றிப் பிடித்து அஞ்சாதே உனக்குத் துணையாய் இருப்பேன் என்று உன்னிடம் சொல்பவரும் நானே.
அவற்றைத் பற்றுவாய் காற்று அவற்றை வாரிக்கொண்டுபோம் புயல் அவற்றைச் சிதறடிக்கும் ஆண்டவரில் நீ அகமகிழ்வாய் இஸ்ரயேலின் பயவரில் மேன்மை அடைவாய்.
அவர்கள் தாகத்தால் நாவறண்டு போகின்றனர் ஆண்டவராகிய நான் அவர்களுக்குப் பதிலளிப்பேன் இஸ்ரயேலின் கடவுளாகிய நான் அவர்களைக் கைவிடமாட்டேன்.
பொட்டல் மேடுகளைப் பிளந்து ஆறுகள் தோன்றச் செய்வேன் பள்ளத்தாக்குகளில் நீரூற்றுகள் புறப்படச் செய்வேன் பாலைநிலத்தை நீர்த் தடாகங்களாகவும் வறண்ட நிலத்தை நீர்ச் சுனைகளாகவும் மாற்றுவேன்.
பாலைநிலத்தில் கேதுரு மரங்களை வளரச் செய்வேன் சித்திம் மரம் மிருதுச் செடி ஒலிவ மரம் ஆகியன தோன்றச் செய்வேன் பாழ்நிலத்தில் தேவதாரு மரங்களையும் புன்னை மரங்களையும் ஊசியிலை மரங்களையும் வைப்பேன்.
அப்போது ஆண்டவர் தம் ஆற்றலால் இதைச்செய்தார் என்றும் இஸ்ரயேலின்பயவர் அதைப் படைத்தார் என்றும் மக்கள் கண்டு உணர்ந்து கொள்வர் ஒருங்கே சிந்தித்துப் புரிந்து கொள்வர்.
அத்தெய்வங்கள் அருகில் வந்து நிகழப்போவதை நமக்கு அறிவிக்கட்டும் முன்னே நடந்தவற்றை எடுத்துரைக்கட்டும் நாம் சிந்தித்து அவற்றின் இறுதி விளைவை அறிந்து கொள்வோம் இல்லாவிடில் வரவிருப்பவற்றை நமக்கு எடுத்துக்கூறட்டும்.
நான் வடக்கிலிருந்து ஒருவனை எழும்பச் செய்தேன் அவன் கதிரவன் உதிக்கும் திசையிலிருந்து வந்துவிட்டான் அவன் என் பெயரைப் போற்றுவான் ஒருவன் சேற்றைக் குழைப்பதுபோலும் குயவன் களிமண்ணை மிதிப்பது போலும் அவன் ஆளுநர்களை நடத்துவான்.
இதோ என் ஊழியர் அவருக்கு நான் ஆதரவு அளிக்கிறேன் நான் தேர்ந்துகொண்டவர் அவர் அவரால் என் நெஞ்சம் பூரிப்படைகின்றது அவருள் என் ஆவி தங்கும்படி செய்தேன் அவர் மக்களினங்களுக்கு நீதி வழங்குவார்.
ஆண்டவராகிய நான் நீதியை நிலைநாட்டுமாறு உம்மை அழைத்தேன் உம் கையைப் பற்றிப்பிடித்து உம்மைப் பாதுகாப்பேன் மக்களுக்கு உடன்படிக்கையாகவும் பிற இனத்தாருக்கு ஒளியாகவும் நீர் இருக்குமாறு செய்வேன்.
முன்னர் நான் அறிவித்தவை நிகழ்ந்துவிட்டன புதியனவற்றை நான் அறிவிக்கிறேன் அவை தோன்றுமுன்னே உங்களுக்குத் தெரியப்படுத்துகிறேன்.
ஆண்டவருக்குப் புதியதொரு பாடல் பாடுங்கள் உலகின் எல்லையெங்கும் அவர் புகழ்ப் பாடுங்கள் கடலில் பயணம் செய்வோரே கடல்வாழ் உயிரினங்களே தீவு நாடுகளே அவற்றில் குடியிருப்போரே அவரைப் போற்றுங்கள்.
பாலைநிலமும் அதன் நகர்களும் கேதாரியர் வாழ் ஊர்களும் பேரொலி எழுப்பட்டும் சேலா வாழ் மக்களும் மகிழ்ந்து பாடட்டும் மலைகளின் உச்சியிலிருந்து அவர்கள் ஆர்ப்பரிக்கட்டும்.
ஆண்டவர் வலியோன் எனப் புறப்பட்டுச் செல்வார் போர்வீரரைப்போல் தீராச் சினம் கொண்டு எழுவார் உரத்தக்குரல் எழுப்பி முழக்கமிடுவார் தம் பகைவருக்கு எதிராக வீரத்துடன் செயல்படுவார்.
மலைகளையும் குன்றுகளையும் பாழாக்குவேன் அவற்றின் புல்பூண்டுகளை உலர்ந்து போகச் செய்வேன் ஆறுகளைத் திட்டுகளாக மாற்றுவேன் ஏரிகளை வற்றிப்போகச் செய்வேன்.
பார்வையற்றோரை அவர்கள் அறியாத பாதையில் நடத்திச் செல்வேன் அவர்கள் பழகாத சாலைகளில் வழிநடத்துவேன் அவர்கள்முன் இருளை ஒளியாக்குவேன் கரடுமுரடான இடங்களைச் சமதளமாக்குவேன் இவை நான் அவர்களுக்காகச் செய்யவிருப்பன நான் அவர்களைக் கைநெகிழ மாட்டேன்.
ஆனால் இந்த மக்களினம் கொள்ளையடிக்கப்பட்டுச் சூறையாடப்பட்டது அவர்கள் அனைவரும் குழிகளில் சிக்கினர் சிறைச்சாலைகளில் அடைக்கப்பட்டனர் விடுவிப்பார் எவருமிலர் கவர்ந்து செல்லப்பட்டனர் கொள்ளைப் பொருளாயினர் திருப்பி அனுப்பு என்று சொல்வாரில்லை.
அவருக்கு எதிராக அன்றோ நாம் பாவம் செய்தோம் மக்கள் அவருடைய நெறிகளைப் பின்பற்ற விரும்பவில்லை அவரது திருச்சட்டத்திற்குக் கீழ்ப்படியவில்லை.
ஆகவே அவர் அவர்கள்மேல் தம் கோபக்கனலைக் கொட்டினார் கடும் போர் மூண்டது அவரது சினம் அவர்களைச் சூழ்ந்து பற்றி எரிந்தது ஆயினும் அவர்கள் உணரவில்லை அவர்களை நெருப்பு சுட்டெரித்தது ஆயினும் அவர்கள் சிந்தையில் கொள்ளவில்லை.
யாக்கோபே உன்னைப் படைத்தவரும் இஸ்ரயேலே உன்னை உருவாக்கிய வருமான ஆண்டவர் இப்போது இவ்வாறு கூறுகிறார் அஞ்சாதே நான் உன்னை மீட்டுக் கொண்டேன் உன் பெயரைச் சொல்லி உன்னை அழைத்தேன் நீ எனக்கு உரியவன்.
நீர்நிலைகள் வழியாக நீ செல்லும்போது நான் உன்னோடு இருப்பேன் ஆறுகளைக் கடந்து போகும்போது அவை உன்னை மூழ்கடிக்க மாட்டா தீயில் நடந்தாலும் சுட்டெரிக்கப்பட மாட்டாய் நெருப்பு உன்மேல் பற்றியெரியாது.
ஏனெனில் உன் கடவுளாகிய ஆண்டவர் நானே இஸ்ரயேலின் பயவரும் உன்னை விடுவிப்பவரும் நானே உனக்குப் பணயமாக எகிப்தையும் உனக்கு ஈடாக எத்தியோப்பியா செபா நாடுகளையும் ஒப்புக்கொடுக்கிறேன்.
என் பார்வையில் நீ விலையேறப் பெற்றவன் மதிப்புமிக்கவன் நான் உன்மேல் அன்பு கூர்கிறேன் ஆதலால் உனக்குப் பதிலாக மானிடரையும் உன் உயிருக்கு மாற்றாக மக்களினங்களையும் கொடுக்கிறேன்.
அஞ்சாதே ஏனெனனில் நான் உன்னோடு இருக்கின்றேன் கிழக்கிலிருந்து உன் வழிமரபை அழைத்து வருவேன் மேற்கிலிருந்து உன்னை ஒன்று திரட்டுவேன்.
இஸ்ரயேலின் பயவரும் உங்கள் மீட்பருமான ஆண்டவர் கூறுவது இதுவே உங்கள் பொருட்டுப் பாபிலோனுக்கு ஆள்களை அனுப்பி அதன் தாழ்ப்பாள்கள் அனைத்தையும் தகர்த்துவிடுவேன் கல்தேயரின் மகிழ்ச்சிப்பாடல் புலம்பலாக மாறும்.
தேர்களையும் குதிரைகளையும் படைவீரரையும் வலிமைமிக்கோரையும் ஒன்றாகக் கூட்டி வந்தவரும் அவர்கள் எழாதவாறு விழச்செய்து திரிகளை அணைப்பதுபோல் அவர்களை அழித்தவருமாகிய ஆண்டவர் கூறுவது இதுவே.
காட்டு விலங்குகளும் என்னைப் புகழும் குள்ள நரிகளும் தீக்கோழிகளும் என்னைப் பெருமைப்படுத்தும் ஏனெனில் தேர்ந்தெடுக்கப்பட்ட என் மக்களுக்குப் பாலைநிலத்தில் குடிக்கக் கொடுப்பேன் பாழ்நிலத்தில் நீரோடைகள் தோன்றச் செய்வேன்.
ஆடுகளை எரிபலிக்கென நீ என்னிடம் கொண்டு வரவில்லை உன் பலிகளால் நீ என்னைப் பெருமைப்படுத்தவில்லை உணவுப்படையல் படைக்குமாறு நான் உங்களிடம் கேட்கவில்லை பபம் காட்டுமாறு உன்னை வற்புறுத்தவில்லை.
பணம் கொடுத்து நீ எனக்கென்று நறுமணப்படையல் வாங்கவில்லை உன் பலிகளின் கொழுப்பால் என்னை நிறைவு செய்யவில்லை மாறாக உன் பாவங்களால் என்னைத் தொல்லைப்படுத்தினாய் உன் தீச்செயல்களால் என்னைச் சலிப்புறச் செய்தாய்.
உன் தலைவர்கள் என் திருத்பயகத்தைத் தீட்டுப்படுத்தினார்கள் ஆதலால் யாக்கோபை அழிவுக்கும் இஸ்ரயேலைப் பழிப்புரைக்கும் உள்ளாக்கினேன்.
ஒருவன் நான் ஆண்டவருக்கு உரியவன் என்பான் மற்றொருவன் யாக்கோபின் பெயரைச் சூட்டிக்கொள்வான் வேறொருவன் ஆண்டவருக்குச் சொந்தம் என்று தன் கையில் எழுதி இஸ்ரயேல் என்று பெயரிட்டுக் கொள்வான்.
இஸ்ரயேலின் அரசரும் அதன் மீட்பரும் படைகளின் ஆண்டவருமான ஆண்டவர் கூறுவது இதுவே தொடக்கமும் நானே முடிவும் நானே என்னையன்றி வேறு கடவுள் இல்லை.
சிலை செதுக்குவோர் அனைவரும் வீணரே அவர்கள் பெரிதாக மதிப்பவை பயனற்றவை அவர்களின் சான்றுகள் பார்வையற்றவை அறிவற்றவை எனவே அவர்கள் மானக்கேடு அடைவர்.
இதோ அவனும் அவன் நண்பர்களும் வெட்கக்஠கேடு அடைவர் அந்தக் கைவினைஞர் அனைவரும் மனிதர்தாமே அவர்கள் அனைவரும் கூடிவந்து எம்முன் நிற்கட்டும் அவர்கள் திகிலடைந்து ஒருங்கே வெட்கக்கேடுறுவர்.
கொல்லன் இரும்பைக் குறட்டால் எடுத்துக் கரிநெருப்பிலிட்டு உருக்குகிறான் அதைச் சம்மட்டியால் அடித்து வடிவமைக்கிறான் தன் வலிய கைகளால் அதற்கு உருக்கொடுக்கிறான்.
தச்஠சன் மரத்தை எடுத்து மல் பிடித்து கூராணியால் குறியிட்டு உளியால் செதுக்குகிறான் அளவுகருவியால் சரிபார்த்து ஓர் அழகிய மனித உருவத்தைச் செய்கிறான்.
அவன் தன் தேவைக்கென்று கேதுருகளை வெட்டிக்கொள்ளலாம் அல்லது அடர்ந்த் காட்டில் வளர்ந்த மருதமரத்தையோ கருவாலி மரத்தையோ தேர்ந்தெடுத்துக் கொள்ளலாம் அல்லது அசோக மரக் கன்றை நட்டு அது மழையினால் வளர்வதற்குக் காத்திருக்கலாம்.
அதில் ஒரு பகுதியை அடுப்பில் வைத்து எரிக்கிறான் அதன்மேல் அவன் உணவு சமைக்கிறான் இறைச்சியைப் பொரித்து வயிறார உண்ணுகிறான் பின்னர் குளிர் காய்ந்து வெதுவெதுப்பாக இருக்கிறது என்ன அருமையான தீ என்று சொல்லிக் கொள்கிறான்.
எஞ்சிய பகுதியைக் கொண்டு தெய்வச் சிலையைச் செதுக்கி அதன்முன் பணிந்து வணங்கி நீரே என் இறைவன் என்னை விடுவித்தருளும் என்று மன்றாடுகிறான்.
அவர்கள் சிந்தையில் மாற்றமில்லை அவர்களுக்கு அறிவுமில்லை அதில் ஒரு பகுதியை அடுப்பில் இட்டு எரித்தேன் அதன் நெருப்புத்஠தணலில் அப்பம் சுட்டேன் இறைச்சியைப் பொரித்து உண்டேன் எஞ்சிய பகுதியைக் கொண்டு சிலை செய்யலாமா?
அவன் செய்வது சாம்பலைத் தின்பதற்குச் சமமானது ஏமாறிய அவன் சிந்தனைகள் அவனை வழிவிலகச் செய்கின்றன அவனால் தன்னை மீட்க இயலாது தன் வலக்கையிலிருப்பது வெறும் ஏமாற்று வேலை என்று அவன் ஏற்றுக்கொள்வதில்லை.
யாக்கோபே இஸ்ரயேலே இவற்றை நீ நினைவிற் கொள்வாய் நீ என் ஊழியன் நான் உன்னை உருவாக்கினேன் நீ தான் என் அடியான் இஸ்ரயேலே நான் உன்னை மறக்க மாட்டேன்.
வானங்களே மகிழ்ந்து பாடுங்கள் ஆண்டவர் இதைச் செய்தார் மண்ணுலகின் அடித்தளங்களே ஆர்ப்பரியுங்கள் மலைகளே காடே அங்குள்ள அனைத்து மரங்களே களிப்புற்று முழங்குங்கள் ஏனெனில் ஆண்டவர் யாக்கோபை மீட்டருளினார் இஸ்ரயேலில் அவர் மாட்சி பெறுகிறார்.
கருப்பையில் உன்னை உருவாக்கிய உன் மீட்பரான ஆண்டவர் கூறுவது இதுவே அனைத்தையும் படைத்த ஆண்டவர் நானே யார் துணையுமின்றி நானாக வானங்களை விரித்து மண்ணுலகைப் பரப்பினேன்.
என் ஊழியன் சொன்ன வார்த்தையை உறுதிப்படுத்துகின்றேன் என் பதர் அறிவித்த திட்டத்தை நிறைவேற்றுகின்றேன் எருசலேமை நோக்கி நீ குடியமர்த்தப் பெறுவாய் என்றும் யூதா நகர்களிடம் நீங்கள் கட்டியெழுப்பப் பெறுவீர்கள் என்றும் அவற்றின் பாழடைந்த இடங்களைச் சீரமைப்பேன் என்றும் கூறுகின்றேன்.
சைரசு மன்னனைப்பற்றி அவன் நான் நியமித்த ஆயன் என் விருப்பத்தை நிறைவேற்றுவான் என்றும் எருசலேமைப்பற்றி அது கட்டியெழுப்பப்படும் என்றும் திருக்கோவிலைப்பற்றி உனக்கு அடித்தளம் இடப்படும் என்றும் கூறுவதும் நானே.
இருளில் மறைத்துவைத்த கருவூலங்களையும் மறைவிடங்களில் ஒளித்துவைத்த புதையல்களையும் உனக்கு நான் தருவேன் பெயர் சொல்லி உன்னை அழைத்த இஸ்ரயேலின் கடவுளாகிய ஆண்டவர் நானே என்பதை நீ அறியும்படி இதைச் செய்வேன்.
என் ஊழியன் யாக்கோபை முன்னிட்டும் நான் தேர்ந்துகொண்ட இஸ்ரயேல் பொருட்டும் பெயர் சொல்லி உன்னை அழைத்தேன் நீ என்னை அறியாதிருந்தும் உனக்குப் பெயரும் புகழும் வழங்கினேன்.
கதிரவன் உதிக்கும் திசை தொடங்கி மறையும் திசை வரை என்னையன்றி வேறு எவரும் இல்லை என்று மக்கள் அறியும்படி இதைச் செய்கிறேன் நானே ஆண்டவர் வேறு எவரும் இல்லை.
நான் ஒளியை உண்டாக்குகிறேன் இருளைப் படைக்கிறேன் நல் வாழ்வை அமைப்பவன் நான் தீமையைப் படைப்பவனும் நானே இவை அனைத்தையும் செய்யும் ஆண்டவர் நானே.
வானங்கள் பனிமழையென வெற்றியை அனுப்பட்டும் மேகங்கள் மாரியென அதைப் பொழியட்டும் மண்ணுலகம் வாய்திறந்து விடுதலைக்கனி வழங்கட்டும் அதனுடன் நீதி துளிர்க்கச் செய்யட்டும் இவற்றைச் செய்பவர் ஆண்டவராகிய நானே.
தன்னை உருவாக்கியவரை எதிர்த்து வழக்காடுபவனுக்கு ஜயோ கேடு பானை ஓடுகளில் அவனும் ஓர் ஓடே களிமண் குயவனிடம் நீ என்னைக் கொண்டு என்ன செய்கிறாய் என்றும் அவன் வனைந்தது அவனிடம் உனக்குக் கைத்திறனே இல்லை என்றும் கூறுவதுண்டோ ?
இஸ்ரயேலின் பயவரும் அவனை உருவாக்கியவருமான ஆண்டவர் கூறுவது இதுவே நிகழவிருப்பன குறித்தும் என் மக்களைப்பற்றியும் என்னிடம் கேள்வி கேட்பீர்களா?
வெற்றிபெறுமாறு நான் சைரசை எழுப்பினேன் அவன் செல்லும் அனைத்து வழிகளையும் சீர்படுத்தினேன் அவன் என் நகரைக் கட்டியெழுப்புவான் நாடு கடத்தப்பட்ட என் மக்களை ஈட்டுப் பொருளோ அன்பளிப்போ பெறாது திருப்பி அனுப்புவான் என்கிறார் படைகளின் ஆண்டவர்.
ஆண்டவர் கூறுவது இதுவே எகிப்தியர் தம் செல்வத்தோடும் எத்தியோப்பியர் தம் வணிகப் பொருளோடும் நெடிது வளர்ந்த செபாவியரும் உனக்கு உடைமையாவர்.
அவர்கள் விலங்கிடப்பட்டு உனக்குப் பின்வந்து உன்னைப் பணிவர் உன்னிடம் தன் மன்றாட்டைச் சமர்ப்பித்து இறைவன் உம்மிடம்தான் இருக்கிறார் வேறெங்கும் இல்லை வேறு கடவுளும் இல்லைஎன்பார்கள்.
ஆண்டவர் என்றுமுள மீட்பை அளித்து இஸ்ரயேலை விடுவித்தருளினார் என்றென்றும் நீங்கள் வெட்கக்கேடு அடையமாட்டீர்கள் அவமதிப்புக்கும் உள்ளாக மாட்டீர்கள்.
ஏனெனில் விண்ணுலகைப் படைத்த ஆண்டவர் கூறுவது இதுவே அவரே கடவுள் மண்ணுலகைப் படைத்து உருவாக்கியவர் அவரே அதை நிலைநிறுத்துபவரும் அவரே வெறுமையாய் இருக்குமாறு படைக்காது மக்கள் வாழுமாறு அதை உருவாக்கினார்.